Document ID: 32004R0652

Uredba Komisije (ES) št. 652/2004
z dne 7. aprila 2004
o popravku Uredbe (ES) št. 362/2004 o odprtju preferencialne tarifne kvote za uvoz surovega trsnega sladkorja s poreklom iz držav AKP za dobavo rafinerijam v obdobju od 1. marca do 30. junija 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov v sektorju sladkorja [1] in zlasti člena 39(6) Uredbe,
ob upoštevanju naslednjega:
(1) v Uredbi Komisije (ES) št. 362/2004 [2] je prišlo do napake v zaporedni številki odprte kvote, ki se razlikuje od tiste, ki je že določena za vse posebne preferencialne kvote za sladkor za tržna leta od 2003/04 do 2005/06 v drugem odstavku člena 16 Uredbe Komisije (ES) št. 1159/2003 z dne 30. junija 2003 o določitvi podrobnih pravil za uporabo za tržna leta 2003/2004, 2004/2005 in 2005/2006 za uvoz trsnega sladkorja v okviru tarifnih kvot in preferencialnih sporazumov in o spremembi Uredb (ES) št. 1464/95 in (ES) 779/96 [3].
(2) Uredbo (ES) št. 362/2004 je zato treba spremeniti, z začetkom veljavnosti od datuma, ko se je začela uporabljati, s črtanjem sklica na zaporedno številko.
(3) Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Drugi odstavek člena 1 Uredbe (ES) 362/2004/ES se črta.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. marca 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. aprila 2004.

Labels: 3
17
18